Tolong jelaskan mengenai Rumah Aceh dalam bahasa minangkabau

Rumah Aceh (Aksara Jawoë : رومه عادة اچيه) atau nan labiah tanamo jo Rumoh Aceh marupoan rumah adaik urang  Aceh. Rumah iko batipe rumah pangguang jo tigo bagian utamo dan ciek bagian tambahan. Tigo bagian utamo dari rumah Aceh ko adolah seuramoë keuë (surambi muko), seuramoë teungoh (surambi tangah) jo seuramoë likôt (surambi balakang). Sadangkan ciek bagian tambahannyo adolah rumoh dapu (rumah dapua). Atok rumah bafungsi sabagai tampek panyimpanan pusako kaluarga.

Bagi urang Aceh, sagalo sasuatu nan ka dilakukan musti balandaskan kitab adaik. Kitab adaik tasabuik banamo Meukeuta Alam. Salah satu bagiannyo barisi tantang pandirian rumah. Di dalam itu disabuikkan: ”Tiok-tiok rakyat nan managakkan rumah atau musajik atau balai-balai atau meunasah pado tiok-tiok tiang di ateh itu handaklah dipakai kain merah jo putiak saketek”. Kain merah putih nan dibuek khusus wakatu mamulai karajo tu dililikan di ateh tiang utamo nan di sabuik tamèh rajo jo tamèh putroë”. Dek karananyo taliek baso urang Aceh bukanlah suatu etnis nan malupokan apo nan alah diwarihkan dek niniak muyangnyo.

Dalam kitab itu juo dijalehkan baso; dalam Rumoh Aceh, bagian rumah jo pakarangannyo punyo anak-anak padusi atau ibunyo. Manuruik adat Aceh, rumah jo pakarangannyo indak buliah dipra-é, atau dibelokkan dari hukum warih. Jikok saurang laki-laki maningga dunia, mako Rumoh Aceh itu manjadi punyo anak-anak padusi atau manjadi punyo bininyo jikok inyo indak mampunyoi anak padusi.